ԱՄՓՈՓԱԹԵՐԹ

« ԱՆՇԱՐԺ ԳՈՒՅՔ ԱՄՐԱՑՆԵԼՈՒ, ԱՆՇԱՐԺ ԳՈՒՅՔԸ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| 1. ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտե | 10.11.2021 թ. |
| N 03/11.11/7969-2021 |
| Ի պատասխան Ձեր գրության՝ «Անշարժ գույք ամրացնելու, անշարժ գույքը հետ վերցնելու և ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, տեղեկացնում ենք, որ համաձայն պետական սեփականություն հանդիսացող անշարժ գույքի էլեկտրոնային հաշվառման գրանցամատյանի՝ Երևան քաղաքի Միկոյան փողոց 7 հասցեում գտնվող 3735.95 քառ. մետր ընդհանուր մակերեսով շինությունների և դրանց զբաղեցրած 1.326 հա հողամասի տնօրինման լիազորությունն իրականացնում է Կադաստրի կոմիտեն:  Միաժամանակ տեղեկացնում ենք, որ Նախագծի հավելվածում նշված էլեկտրական ենթակայանըհանձնված չէ Պետական գույքի կառավարման կոմիտեի տնօրինությանը: | Ընդունվել է:  Հաշվի առնելով, որ նշված գույքը արտացոլված չէ Կադաստրի կոմիտեի հաշվեկշռում և Կադաստրի կոմիտեի տվյալների բազայում, նախաձեռնվել է գույքի ամրացման գործընթաց:  Նախագիծ խմբագրվել է, հանվել է հավելվածը, որում նշված էր Երևան, Կոմիտասի պողոտա 35/2 շենքի մոտ գտնվող 47.0 քառ. մետր էլեկտրական ենթակայանը: |
| 2. ՀՀ ֆինանսների նախարարություն | 12.11.2021 թ. |
| N 01/8-2/18263-2021 |
| Նախագծի 1-ին կետով առաջարկվում է ՀՀ սեփականությունը հանդիսացող, Երևանի Նոր Նորք վարչական շրջանի Միկոյան փողոցի 7 հասցեում գտնվող՝ 3735.95 քառ. մետր ընդհանուր մակերեսով շինությունները և 1.326 հա հողամասը ամրացնել ՀՀ կադաստրի կոմիտեին:  Այդ կապակցությամբ հայտնում ենք, որ ՀՀ կառավարության 25.02.2021թ. N 252-Լ որոշմամբ հաստատված Հավելվածի 20-րդ կետի 2-րդ ենթակետի համաձայն՝ Նախագիծը ներկայացվում է այն ընդունման մանրամասն հիմնավորմամբ (հիմնավորման մեջ ներառելով նաև տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին), մինչդեռ Նախագծի ընդունման անհրաժեշտության վերաբերյալ հիմնավորմամբ Նախագծով առաջարկվող գործընթացը հիմնավորված չէ:  Բացի այդ անհրաժեշտ է հստակեցնել, թե պետական գույքի օգտագործման առաջարկվող տարբերակն արդյո՞ք քննարկվել է հնարավոր այլընտրանքների շարքում և արդյո՞ք գնահատվել է որպես լավագույն տարբերակ:  Հարկ է նշել, որ Նախագծին կից ներկայացված հիմնավորման համաձայն՝ Նախագիծը չի բխում Հայաստանի վերափոխման ռազմավարություն 2050, ՀՀ կառավարության 2021-2026թթ. ծրագրից, ոլորտային և/կամ այլ ռազմավարություններից:  Այդ կապակցությամբ հայտնում ենք, որ ցանկացած գործողություն պետք է այս կամ այն կերպ նպաստի ՀՀ կառավարության ծրագրով և գործող այլ ռազմավարական փաստաթղթերով սահմանված ՀՀ կառավարության քաղաքականության նպատակների և թիրախների իրագործմանը՝ ապահովելով կապը արդյունքային ցուցանիշի հետ: Այլապես անհասկանալի է, թե ինչու է կառավարությունը իրականացնում գործողություններ, որոնք չեն բխում ռազմավարական առաջնահերթություններից, ուստի առաջարկում ենք ձևակերպել այն: | Ընդունվել է:  Նախագծի հիմնավորումը խմբագրվել է: Հարկ է ավելացնել, որ Նախագիծը շրջանառության մեջ է դրվել քննարկումների արդյունքում, որով արձանագրվել է հետևյալը.  Նախագծում նշված գույքը փաստացի օգտագործվում է Կադաստրի կոմիտեի կողմից, ընդ որում նպատակները որոնց համար օգտագործվում և նախատեսվում է օգտագործել, իրագործելու համար այլ գույք ընտրելու դեպքում կառաջանա լրացուցիչ ռեսուրսներ ծախսելու անհրաժեշտություն: Միևնույն ժամանակ հարկ է նշել, որ Նախագիծը ուղղակիորեն չի բխում Կադաստրի կոմիտեի կողմից իրականացվող որևէ ռազմավարությունից, այլ կոչված է ապահովելու Կադաստրի կոմիտեի ամենօրյա գործունեությունը, որը, իր հերթին, նպաստելու է Կոմիտեի կողմից իրագործվող բոլոր ծրագրերի և ռազմավարությունների կիրարկմանը:  Նախագիծը բխում է ՀՀ կառավարության 2019 թվականի դեկտեմբերի 5-ի «Պետական գույքի կառավարման հայեցակարգը հաստատելու մասին» N 1834-Լ որոշման հավելվածով հաստատված 3-րդ բաժնի պահանջներից: |